**UPUTSTVA ZA AUTORE**

*Acta facultatis medicae Naissensis* je časopis otvorenog pristupa. Zvanični je časopis Medicinskog fakulteta Univerziteta u Nišu. Objavljuje pregledne radove, originalne naučne radove, stručne priloge, prikaze slučajeva, kratka saopštenja i izveštaje o dijagnostičkim i terapijskim procedurama, koji se odnose na specifičan medicinski problem, tretiran multidisciplinarnim pristupom.

**Opšta uputstva**

Od januara 2020. godine svi rukopisi dostavljaju se preko platforme za uređivanje i objavljivanje – ScIndex Assistant (https://aseestant.ceon.rs/indek.php/afmnai/login). Rukopise slati isključivo ovim putem. Svi rukopisi podležu proveri na plagijarizam i autoplagijarizam.

Prilikom slanja rada u časopis *Acta facultatis medicae Naissensis*, autori moraju da prilože izjavu o tome da rad nije ranije objavljen, niti podnet za objavljivanje drugom časopisu, kao i izjavu da nema sukoba interesa. Oba dokumenta moraju potpisati svi autori rukopisa. Rukopisi se objavljuju na engleskom jeziku (pri odabiru jezičkog standarda koristiti *American English*), sa sažecima na engleskom i srpskom jeziku. Za izradu teksta koristiti se program *MS Word* i font *Times New Roman*, veličina fonta 12 pt. Tekst treba pripremiti sa marginama postavljenim na 25 mm i na stranici formata A4, sa dvostrukim proredom. Ako se u tekstu koriste posebni znaci (simboli), koristite font *Symbol*. Prevod apstrakta rukopisa stranih autora obezbediće izdavač. Što se referenci tiče, časopis koristi vankuverski citatni stil.

**Struktura rada**

Delovi rukopisa su: naslovna strana, apstrakt sa ključnim rečima, tekst rada, zahvalnost (po želji), reference, prilozi (tabele, slike i grafikoni).

1. Naslovna strana. Prva stranica rada sadrži sledeće elemente: naslov rada bez skraćenica; predloženi skraćeni naslov rada; puna imena i prezimena svih autora (bez titula), indeksirana brojevima; zvaničan naziv, mesto i državu institucije u kojoj su autori zaposleni (indeksirano brojevima); levi donji deo stranice sadrži ime autora za korespondenciju, odgovarajuću afilijaciju i email adresu.

2. Apstrakt i ključne reči (na engleskom). Druga stranica sadrži apstrakt sastavljen od najviše 250 reči. Sažeci se uključuju sledeće strukturne elemente: Uvod/Cilj, Metode, Rezultate, Zaključak. Kod prikaza slučaja, apstrakt treba da sadrži sledeće podnaslove: Uvod, Prikaz slučaja i Zaključak. Ispod apstrakta uneti 3 do 6 ključnih reči. Druge vrste radova ne zahtevaju poseban nacrt za pisanje apstrakta.

3. Apstrakt i ključne reči (na srpskom). Treća strana rukopisa sadrži: naslov rukopisa na srpskom jeziku (bez skraćenica); puna imena i prezimena autora (bez titula), indeksirana brojevima; zvanični naziv, mesto i državu institucija u kojima su autori zaposleni (indeksirano brojevima); apstrakt na srpskom jeziku ne bi trebalo da sadrži više od 250 reči. Ispod rezimea treba uneti 3 do 6 ključnih reči.

4. Tekst. Svi naslovi odeljaka u rukopisu treba da budu boldirani, otkucani velikim slovima. Originalni članci sadrže sledeća poglavlja: Uvod, Cilj, Materijal/Učesnici/Pacijenti i metode, Rezultati, Diskusija i Zaključak. Poglavlje Zahvalnost je opciono. Struktura prikaza slučaja sadrži sledeća poglavlja: Uvod, Prikaz slučaja i Zaključak. Druge vrste radova (pregledni članci, stručni članci, kratka saopštenja) nemaju poseban nacrt pisanja.

5. Zahvalnost (po želji).

6. Reference. Časopis *Acta facultatis medicae Naissensis* koristi vankuverski citatni stil. U celom tekstu reference treba nabrajati po redosledu njihovog prvog pominjanja u tekstu.

Primeri referenci:

1. Wing AJ, Broyer M, Brunner FP et al. Combined report on regular dialysis and transplantation in Europe. Proc Eur Dial Transplant Assoc 1983; 20: 5-78.

2. Marisavljevic D, Djukanovic Lj, Lezajic V. The effect of recombinant human erythropoietin on erythrocytopoiesis in patients with renal anemia. Srp Arh 1992; 120: 281-285. (in Serbian)

**Prilozi**

Prilozi uključuju tabele, slike i grafikone.

Tabele

Tabele treba priložiti na posebnoj strani. Obeležavaju se arapskim brojevima, po redosledu pojavljivanja u tekstu. U tekstu navesti poziciju svake tabele. Naslov otkucati iznad tabele. Skraćenice koje se koriste u tabelama objasniti ispod tabele (legenda). Autori treba da koriste program MS Word, meni *Table-Insert-Table* i unose odgovarajući broj redova i kolona. Molimo Vas da koristite font *Times New Roman*, veličinu fonta 12 pt, sa jednostrukim proredom i unesete odgovarajući broj redova i kolona.

Slike priložiti na posebnoj strani i obeležiti arapskim brojevima, po redosledu pojavljivanja u tekstu. Položaj svake figure navesti u tekstu. Sve slike (uključujući originalne digitalne fotografije, koje treba dostaviti u 300 dpi i jpg ili tiff formatu) mogu se dostaviti u crnobeloj ili kolor varijanti. Verzija u boji svakako čini slike jasnijim. Nejasne slike i fotografije lošeg kvaliteta neće biti prihvaćene za dalje razmatranje.

**Grafikoni**

Grafikone treba da budu priložiti na posebnoj strani. Izrađuju se u Excel formatu, a potom ubacuju u Word document. Numerisani su arapskim brojevima, po redosledu pojavljivanja u tekstu. Skraćenice koje se koriste u grafikonima objasniti ispod grafikona.

**Decimalni brojevi**

Imajte u vidu da decimalnu tačku treba koristiti u decimalnim brojevima (npr. 20.5 ± 13.8) u radovima pisanim na engleskom jeziku, dok se decimalni zarez (npr. 20,5 ± 13,8) koristiti u sažecima napisanim na srpskom jeziku.

**Etički standardi**

Radovi se prepremaju u skladu sa Helsinškom deklaracijom.

**Kontakt:**

Glavni urednik: Prof. Marina Deljanin Ilić, MD, PhD – marinadi@mts.rs

Zamenik glavnog urednika: Prof. Aleksandar Nagorni, MD, PhD – nagornia@gmail.com

Lektor za engleski jezik: Bojana Marjanović, diplomirani filolog za engleski jezik i književnost– bojanamf@gmail.com